KVIEČIAME TEIKTI PRAŠYMUS PRIIMTI MOKINIUS Į SAVIVALDYBĖS MOKYKLAS
Asmenų prašymai, nuo 2026 metų rugsėjo 1 d. priimti į savivaldybės bendrojo ugdymo mokyklų (toliau – mokykla) pirmas, penktas, devintas (IG), IIIG klases arba keičiant mokyklą į kitas klases, priimami nuo 2026 metų sausio 2 d. Prašymai registruojami Mokyklų duomenų bazėje naudojant kompiuterinę sistemą, ir pateikiami portale IMRIS. Priėmimas vykdomas vadovaujantis Priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas tvarkos aprašu (toliau – Aprašas), patvirtintu  Kretingos rajono savivaldybės tarybos 2024 m. lapkričio mėn. 28 d. sprendimu Nr. T2-393. Pirmumo teise priimami asmenys, deklaravę gyvenamąją vietą Mokyklai priskirtoje aptarnavimo teritorijoje, jeigu prašymai IMRIS pateikti teritorinio pirmumo taikymo laikotarpiu.
IMRIS prašymai rikiuojami pagal arčiausią atstumą iki mokyklos pėsčiomis ir turimus pasirinktus kriterijus, kurie yra skirtingi teritorinio pirmumo taikymo  laikotarpiu ir neteritorinio pirmumo taikymo laikotarpiu.
Svarbiausios nuostatos Apraše:
· Asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų gali rinktis šias mokyklas ir į jas patekti be eilės:
Kretingos Marijono Daujoto progimnaziją (pradinio ir pagrindinio ugdymo pirmos dalies programa);
Kretingos Marijos Tiškevičiūtės mokyklą (specialios klasės (pradinio, pagrindinio ugdymo programos);
Kretingos rajono Darbėnų gimnaziją (pradinio, pagrindinio, vidurinio ugdymo programos); 
Kretingos rajono Kartenos mokykla-daugiafunkcis centrą (pradinio, pagrindinio, ugdymo programos);
Kretingos rajono Salantų gimnaziją  (pradinio ugdymo programos).
· [bookmark: _Hlk184291039]Pirmumo teise priimami asmenys, deklaravę gyvenamąją vietą Mokyklai priskirtoje aptarnavimo teritorijoje, jeigu prašymai IMRIS pateikti teritorinio pirmumo taikymo laikotarpiu.
· Prašymai rikiuojami pagal arčiausią atstumą iki mokyklos pėsčiomis ir turimus pasirinktus kriterijus, kurie yra skirtingi teritorinio pirmumo taikymo  laikotarpiu ir neteritorinio pirmumo taikymo laikotarpiu. Prašymo pateikimo data netenka aktualumo.
· Teritorinio pirmumo taikymo terminai prašymams pateiktiems:
į 1 klasę  – nuo sausio 2 d iki gegužės 1 d. 
į 5 klasę – nuo sausio 2 d iki birželio  1 d. 
į 9 klasę ir į  2–4, 6–8, 10 klases (į kitą mokyklą)  – nuo sausio 2 d iki birželio 20 d.
· [bookmark: _Hlk184290147]Kriterijai, kurie taikomi prašymams pateiktiems teritorinio pirmumo taikymo laikotarpiu  (kriterijai išdėstyti pagal prioritetą, pasirenkamas vienas kriterijus):
1. įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);
2.  asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
3. asmenys, gyvenamąją vietą deklaravę savivaldybės suteiktame socialiniame būste;
4. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal ikimokyklinio, priešmokyklinio, pradinio ir (ar) pagrindinio ugdymo programą toje Mokykloje;
5. pirmumo teise priimami darbuotojų, dirbančių toje Mokykloje, vaikai;
6. darbuotojų (gydytojų, mokytojų ir kt.), kurie dalyvauja savivaldybės tarybos sprendimu patvirtintose trūkstamų specialistų pritraukimo į savivaldybės viešąsias ir biudžetines įstaigas programose ir yra įsipareigoję savivaldybei, vaikai.
· Kriterijai, kurie taikomi prašymams pateiktiems neteritorinio pirmumo taikymo laikotarpiu  (kriterijai yra lygiaverčiai galima pasirinkti ne daugiau tris):
1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);
2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;
3. dvynukai, trynukai ir kiti daugiavaisio gimimo asmenys (priimami kartu);
4. asmenys iš daugiavaikių šeimų;
5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;
6. asmenys, kurie mokėsi, buvo ugdomi Mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Mokykloje;
7.  užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Mokyklai priskirtą aptarnavimo teritoriją, vaikai;
8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;
9. darbuotojų, dirbančių toje Mokykloje, vaikai.
· Pagal IMRIS patvirtintus Prašymus registruoti, Mokyklų duomenų bazėse sudaromi pageidaujančių mokytis asmenų sąrašai:
1. suformuojami sąrašai asmenų, kuriems taikomas teritorinis pirmumas ir Prašymai registruoti pateikti iki teritorinio pirmumo taikymo datos, pagal arčiausią atstumą iki Mokyklos einant pėsčiomis ir nurodytą vieną  kriterijų pagal Aprašo 7.2.1–7.2.6 papunkčius;
2. suformuojami sąrašai asmenų, kuriems netaikomas teritorinis pirmumas ir Prašymai registruoti pateikti iki teritorinio pirmumo taikymo datos, pagal arčiausią atstumą iki Mokyklos einant pėsčiomis ir nurodytą vieną kriterijų pagal Aprašo 7.2.1–7.2.6 papunkčius;
3. suformuojami sąrašai asmenų, kurie Prašymus registruoti pateikė po nustatytos teritorinio pirmumo taikymo datos, pagal arčiausią atstumą iki Mokyklos einant pėsčiomis ir nurodytus, ne daugiau kaip tris, kriterijus, kurie yra lygiaverčiai pagal Aprašo 8.1–8.9 papunkčius;
4. suformuojami sąrašai asmenų, kurių deklaruota gyvenamoji vieta yra kitose savivaldybėse.
· Asmuo gali pateikti ne daugiau kaip du prašymus.
· Asmenys bendrąją bendrojo ugdymo mokyklą mokytis pagal vidurinio ugdymo programą renkasi patys. Priėmimo mokytis pagal vidurinio ugdymo programą kriterijai:
1. pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą;
2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.
· Priėmus visus pageidaujančius mokytis iš savivaldybės teritorijos, priimami asmenys, gyvenamąją vietą deklaravę kitose savivaldybėse. 
· Į Kretingos Marijos Tiškevičiūtės mokyklos specialiąsias pradinio, pagrindinio ugdymo klases ir specialiąsias socialinių įgūdžių ugdymo klases priimami asmenys iki 21 metų, dėl įgimtų ir (ar) įgytų sutrikimų turintys didelių ar labai didelių specialiųjų ugdymosi poreikių, deklaravę gyvenamąją vietą savivaldybės teritorijoje ar kitose savivaldybėse ir atitinkantys  nustatytus kriterijus.

